වල් අලි - මිනිස් ගැටුම අවම කිරීම උදෙසා තවත් අභය භූමි රැසක් ඇරඹීමට නියමිතව ඇත.වන සතුන් වෙනමත් මිනිසුන් වෙනමත් ජීවත් විය යුතු බවත් වල් අලි ඇතුළු වන ජීවීන්ගේ වාස භූමි මිනිසුන් විසින් ආක්‍රමණය කිරීම අලි මිනිස් ගැටුමට එකම හේතුව වී ඇති බවත් පවසන එස්. එම්. චන්ද්‍රසේන ඇමැතිවරයා, මිනිසුන් සේම වන ජීවීන් ද ජීවත්විය යුතු බව මිනිසුන් පළමුව වටහා ගත යුතු බවත් පැවසීය.වැවක් ඇළක් සංවර්ධනයේ දී රජය ලබා දෙන මුදල් කොන්ත්‍රාත් කාරයන්ට විවිධ උපක්‍රම මගින් කොල්ල කෑමට මින් මතු ඉඩ නොතබන බව පැවසූ ඒ මහතා, මහින්ද රාජපක්ෂ රාජ්‍ය පාලන යුගය මේ රටේ ස්වර්ණමය යුගය බවට පත් කිරීම සියලු දෙනාගේම සහයෝගය අවශ්‍ය බව ද පැවසීය.වනජීවීන් යනු මිනිසුන්සේම නිදහසේ ජීවත් වීමට සම අයිතිය ඇති සතුන් බවත්, වන සතුන්ගේ ජීවිත සේම ඔවුන් ජීවත්වන වනාන්තර හා පරිසරය සුරක්‍ෂිත කළ බවත් මිනිසා සේම සතුන් ද මේ රටේ ජීවත්විය යුතු බවත් විශේෂයෙන්ම වල් අලි හා මිනිස් ගැටුම් අවසන් විය යුතු බවත් වල් අලින්ගේ වාස භූමි සැලසුමකින් තොරව මිනිස් ජනාවාස බවට පත්කිරීම වල් අලින්ගේ සේම මිනිසුන්ගේ ජීවිත විනාශ වීමට හේතු වී ඇති බවත්, තමන්ගේ වාස භූමි බලහත්කාරයෙන් අල්ලා ගත් මිනිසුන් ගෙන් පලිගැනීමට වල් අලින් කටයුතු කරන බවත්, තමන්ගේ වගා බිම් වනසන වල් අලින් ගෙන් පලිගැනීමට මිනිසුන් කටයුතු කරන බවත් මේ මිෂම “චක්‍රය” අවසන් කිරීම සඳහා සැලසුම් සහගත වැඩපිළිවෙළක් අරඹන බව ද ඇමති වරයා කීය..